એવું ઘણી વાર બનતું હોય છે કે કોઈ અજાણ્યો માણસ આપણને સાવ કોઈ જ કારણ વગર એક નાનકડું સ્મિત આપે અને ત્યારે આપણા ચહેરા પર પણ નાનકડી સ્માઈલ આવી જ જાય છે. રસ્તામાં ચાલતી વખતે, કે ટ્રેન- બસમાં પ્રવાસ કરતી વખતે ધારોકે કોઈને આપણો ધક્કો લાગી ગયો. એક નાનકડા સ્મિત સાથે સોરી કહી દેવાથી વાત ત્યાં ની ત્યાં જ પતી જતી હોય છે. આ સ્મિતનું ય સાવ બગાસા જેવું છે. સામે કોઈ બગાસા ખાતું બેઠું હોય તો એને જોઈને તમને પણ બગાસા આવવા જ લાગે. તેવું જ પણ સ્મિતનું હોય છે આપણને કોઈ સ્મિત આપે તો સામે આપોઆપ સ્મિત થઈ જ જાય.